19 Oct 2019, 06:04:09 के समाचार About us Android App Advertisement Contact us
By Dabangdunia News Service | Publish Date: Sep 20 2019 12:57AM | Updated Date: Sep 20 2019 12:57AM
रुद्रप्रयाग। उत्तराखंड में त्रिस्तरीय पंचायत चुनाव को सफलतापूर्वक संचालित करने के लिये प्रशासन स्तर पर तैयारियां शुरू हो गई हैं। जिले में 336 ग्राम पंचायतों, 118 क्षेत्र पंचायत, 18 जिला पंचायत सदस्यों के निष्पक्ष एवं पारदर्शिता निर्वाचन को सम्पन्न कराने के लिये 336 मतदान केन्द्र में 461 बूथ बनाये गये है। चुनाव निष्पक्ष एवं पारदर्शी ढंग से संपन्न कराने को लेकर जिला सभागार में चुनाव अधिकारी, सहायक चुनाव अधिकारी, प्रभारी, सह प्रभारी अधिकारियों को प्रशिक्षण दिया गया। जिला निर्वाचन अधिकारी मंगेश घिल्डियाल ने कहा कि निर्वाचन लोकतन्त्र का महत्वपूर्ण अंग है, इसे निष्पक्ष, पारदर्शिता से सम्पन्न कराना हम सबका दायित्व है। उन्होंने निर्वाचन में तैनात सभी अधिकारियों से कहा कि वे चुनाव को गम्भीरता से लें और सजग होकर चुनाव सम्पन्न करायें।
उन्होंने कहा कि सभी अधिकारी हस्त पुस्तिका का भलीभांति अध्ययन कर लें और किसी प्रकार की परेशानी होने पर नियंत्रण कक्ष अथवा उच्चाधिकारियों से सम्पर्क कर शंका का समाधान करायें। उन्होंने कहा कि नामांकन प्रक्रिया अति महत्वपूर्ण होती है। उन्होंने कहा सभी जोनल, सेक्टर एवं नोडल मजिस्ट्रेट अपने-अपने मतदान बूथों का स्थलीय निरीक्षण करें तथा मूलभूत सुविधायें बिजली, पानी, रैम्प, शौचालय आदि व्यवस्थायें सुनिश्चित करें। जिला निर्वाचन अधिकारी ने कहा कि आचार संहिता प्रभावी है इसलिए जोनल सेक्टर मजिस्ट्रेट अपने-अपने क्षेत्रों में लगी प्रचार सामग्री को तुरन्त हटायें साथ ही प्रत्येक दिन की कार्यवाही की सूचना प्रपत्रों में भरकर आदर्श आचार संहिता के नोडल को भेजना सुनिश्चित करें।
उन्होंने कहा कि सभी मजिस्ट्रेट संवेदनशील बूथों की गतिविधियों पर पैनी नजर रखने के साथ साथ किसी प्रकार की अव्यवस्था की आशंका की सूचना नियंत्रण कक्ष्ण को देंगे। निर्वाचन कार्यों की समस्त प्रक्रिया को स्वतन्त्र, निष्पक्ष एवं पारदर्शिता से सम्पन्न कराने के लिये विकास भवन में नियंत्रण कक्ष स्थापित कर दिया गया है, जिसका नम्बर 01364-233812 है। रुद्रप्रयाग जिले में 336 ग्राम पंचायतों, 118 क्षेत्र पंचायत, 18 जिला पंचायत सदस्यों के निष्पक्ष एवं पारदर्शिता चुनाव सम्पन्न कराने के लिये 336 मतदान केन्द्र में 461 बूथ बनाये गये है। प्रशिक्षण में मुख्य पशु चिकित्साधिकारी रमेश सिंह नितवाल, वरिष्ठ कोषाधिकारी शशि सिंह, अधिशासी अभियन्ता सिंचाई पीएस बिष्ट, ऐपीडी रमेश कुमार, सहायक निर्वाचन पंचस्थानी अतुल भट्ट सहित सभी नोडल, प्रभारी, सह प्रभारी मौजूद रहे।
डेंगू ने मचाया कहर, कम से कम 10 मरे, 6700 से अधिक बीमार
बुंदेलखंड की धरती पर इसरो ने दी दस्तक, छात्रों की उमड़ी भीड़
हिसपा नेता कमलेश तिवारी की हत्या
लखनऊ में हज ई-सुविधा केन्द्र का शुभारम्भ